text: Amin Skov afhørt
  14 maj 2013 kl. 14.09
  Restauratør Amin Skov blev afhørt af politiet i dag. Han er fortsat mistænkt for at have sat ild på restaurant Vejlegården kort før jul.
  Politiet efterforsker fortsat sagen om branden på restaurant Vejlegården.
  Derfor var Amin Skov - som mistænkes for at have påsat branden - i dag indkaldt til en afhøring.
  - Det var svaret på nogle tekniske undersøgelser, der blev spurgt ind til, og som jeg forstod det, mangler der fortsat svar fra tekniske undersøgelser, inden politiet er færdig med efterforskningen, sagde Amin Skov til vafo.dk
  - Jeg har været samarbejdsvillig hele tiden, for jeg ønsker også, at sagen bliver opklaret, siger Amin Skov.
  